ไปรษณีย์ไทย  เปิดตัวช่วยจัดการธุรกิจออนไลน์แบบครบวงจร ตอบโจทย์การให้บริการผู้ใช้งาน ประหยัดต้นทุน
นายกาหลง ทรัพย์สอาด ประธานเจ้าหน้าที่บริหาร สายงานปฏิบัติการ และรักษาการในตำแหน่งกรรมการผู้จัดการใหญ่ บริษัท ไปรษณีย์ไทย จำกัด (ปณท) กล่าวว่า ไปรษณีย์ไทย เล็งเห็นรูปแบบการส่งของที่เปลี่ยนไป ด้วยปริมาณออเดอร์สินค้าที่มีจำนวนมากขึ้นจึงพร้อมส่งเสริมผู้ประกอบการในด้านการขนส่ง ด้วยการวางรูปแบบการให้บริการที่ตอบโจทย์และเหมาะสมกับกลุ่มผู้ค้าที่ส่งของจำนวนมาก ภายใต้การให้บริการรูปแบบ “Partner@Post” โดยลูกค้าทุกคนสามารถเลือกใช้บริการได้ตรง ตามความต้องการของธุรกิจตนเอง  เช่น การเลือกรูปแบบการขนส่งที่หลากหลายอาทิ ส่งด่วน EMS หรือส่งประหยัด eCo-Post การนัดหมาย Pick up Service ถึงที่ฟรี การดูแลหลังบ้านเรื่องการขนส่งโดยที่ทำการไปรษณีย์ในพื้นที่ การสร้างความมั่นใจให้ลูกค้าด้วยการเก็บเงินปลายทางแบบ COD และการนำระบบช่วยจัดการ Live ขายของ รวมทั้งร้านที่ต้องการพื้นที่ในการบริหารจัดการเก็บ แพ็ก ส่งสินค้าให้แบบเบ็ดเสร็จ ทั้งหมดนี้เพื่อช่วยให้ภาคธุรกิจขนาดกลางและขนาดเล็กอย่าง SMEs เติบโต และเป็นส่วนช่วยผลักดันกระตุ้นเศรษฐกิจของประเทศให้ดีขึ้นได้